**Tantárgyi tematika és félévi követelményrendszer**

**Kommunikációs ismeretek FAI5001L**

**Levelező tagozat**

**Turizmus-vendéglátás FOSZK (1. félév)**

**Féléves tematika:**

1. konzultáció:

Bevezetés. Kommunikáció fogalma, funkciói, típusai. Verbális, nonverbális kommunikáció. Szervezeti kommunikáció. Előadás értekezlet, tárgyalás. Illem, viselkedéskultúra a hazai üzleti életben.

2. konzultáció:

Illem, viselkedéskultúra a nemzetközi üzleti életben. Kommunikációs modellek. Üzleti világ írásbeli kommunikációja. Üzleti világ szóbeli kommunikációja. Kultúraközi kommunikáció. Kommunikáció digitális környezetben. Összefoglalás. Értékelés. Zárthelyi dolgozat megírása.

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mérték a tantárgy heti kontakt óraszámának háromszorosa. Ennek túllépése esetén a félév nem értékelhető. (TVSZ 8§1.)

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: kollokvium.**

**Az értékelés módja, ütemezése:**

* vizsga típusa: írásbeli
* vizsgára bocsátás feltétele: Egy beadandó minimum 51% teljesítése.

A vizsgára bocsátás feltétele:

* Egy házi dolgozat megfelelt minősítésű (legalább 51%-os) teljesítése. A házi dolgozatok formai követelményire a szakdolgozati útmutatóban foglaltak az irányadók. A dolgozatok 51% alatti teljesítése a tantárgy félévi érvénytelenségét vonja maga után.

A kollokvium típusa: írásbeli

* Írásbeli vizsga anyaga: fogalmak, elméletek, kommunikációs feladatok

**Az érdemjegy kialakításának módja:**

Az érdemjegyet az írásbeli dolgozat és a beadandó érdemjegyeinek számtani átlaga határozza meg. Amennyiben legalább az egyik elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2020. szeptember 01.

**Horváth Adrienn**

**Nyíregyházi Egyetem**

**Gazdálkodástudományi Intézet**